b'\n_START_ARTICLE_\nRhindov matemati\xc4\x8dni papirus\n_START_SECTION_\nDruga knjiga: Geometrija\n_START_PARAGRAPH_\nDrugi del Rindovega papirusa se ukvarja z geometrijskimi problemi 41-59, 59B in 60, ki so ve\xc4\x8dinoma problemi merjenja.\n_START_SECTION_\nPlo\xc5\xa1\xc4\x8dine\n_START_PARAGRAPH_\nProblemi 48\xe2\x80\x9355 razlagajo, kako izra\xc4\x8dunati plo\xc5\xa1\xc4\x8dine geometrijskih likov. Problem 48 je opazen zato, ker jedrnato izra\xc4\x8duna plo\xc5\xa1\xc4\x8dino kroga s pribli\xc5\xbenim \xcf\x80. Natan\xc4\x8dneje, problem 48 izrecno poudarja dogovor, ki se uporablja v celotnem razdelku geometrije, da sta \xc2\xbbplo\xc5\xa1\xc4\x8dina kroga in plo\xc5\xa1\xc4\x8dina njemu o\xc4\x8drtanega kvadrata v razmerju 64/81\xc2\xab. Iz tega sledi, da je \xcf\x80 = 256/81 oziroma 3,1605..., kar je bilo \xc5\xbee omenjeno v razlagi problema 41._NEWLINE_Drugi problemi razlagajo, kako izra\xc4\x8dunati plo\xc5\xa1\xc4\x8dine pravokotnikov, trikotnikov in trapezoidov.\n_START_SECTION_\nSkladnost enot\n_START_PARAGRAPH_\nKer je bolj ali manj zapleteno gradivo v Rhindovem papirusu povezano s staroegip\xc4\x8danskimi merskimi enotami, zlasti v dimenzijski analizi, ki slu\xc5\xbei za njihovo pretvarjanje, je potrebno omeniti, katere merske enote se uporabljajo v kateri to\xc4\x8dki Rhindovega papirusa. Njihov pregled je na naslednji sliki:_NEWLINE_Podrobna razlaga enot je v naslenji to\xc4\x8dki: Vsebina.'